Tepişteyanê PKK û PAJKî 27ê teşrîna peyêne de zîndananê Tirkîya û Vakurê Kurdîstanî de vera tecrîdkerdişê Rayberê Şarê Kurdî Abdullah Ocalanî û binpaykerdişê heqan ê zîndanan grevê vêşanîye dabi destpêkerdene.
Paytextê Almanya Berlin de Înîsîyatîfê Paştdayîşê Tepişteyanê Sîyasîyan semedê paştdayîşê xoverdayoxanê zîndanî ke grevê vêşanîye de yê çalakîyêke organîze kerde.
Çalakîya ke merdimê tepişteyan û xeylêk kesî tewrê ci bîyî de ame vengdayene ke wa waştişê tepişteyan bêrê caardene. Çalakîye de bale ameye antene serê binpaykerdişê hewanê tepişteyan ser û ame vatene ke tespişteyê sîyasîyî îşkence vînenî û zîndanan ra cenazeyî vejîyenê. Qiseykerdişan de ama vengdayene ke wa her kes vera nê qewimîyayîşan hîsgêr bo û ame vatene ke waştişê tepişteyan waştişê înan o.
